ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
3 ก.ย. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน โดยได้โมเมนตัมบวกจากเศรษฐกิจที่แข็งแรงของสหรัฐ โดยหุ้นกลุ่มที่ปรับตัวเด่นในภาคเช้าคือหุ้นกลุ่มอสังหาริมทรัพย์, วัสดุก่อสร้าง และกลุ่มเกษตร ปิดตลาดภาคเช้าดัชนีเปลี่ยนแปลง +9.61 จุด มาที่ระดับ 1,382.06 จุด ด้วยมูลค่าการซื้อขายที่ระดับ 2.1 หมื่นล้านบาท
 
แนวโน้ม ภาคบ่าย
ประเมินดัชนีมีแนวผันผวนในแดนบวก ด้วยมุมมองเชิงเทคนิค คาดSET มีโอกาสกลับไปแนวต้าน 1,387 จุดในภาคบ่าย เราแนะนำเก็งกำไรหุ้น laggard เพื่อลดความเสี่ยงจากความผันผวนของตลาดเช่น THCOM, SCCC, TPIPL และ BDMS สำหรับหุ้นที่แนะนำทยอยสะสมคือหุ้นกลุ่มรับเหมาก่อสร้าง เพื่อรอเม็ดเงินจากภาครัฐในระยะกลาง
 
วิเคราะห์ทางเทคนิค
TNPC ราคาปิด 2.14 บาท
แนวรับ 2.12 บาท           แนวต้าน 2.40 บาท
แนว cut loss หากใกล้จะหลุด 2.04 บาท
กราฟ TNPC ดีดกลับขึ้นมาหลังจากปรับฐานไปกว่า 2 สัปดาห์ โดยสามารถสร้างรูปชายธงได้อย่างชัดเจนและมีสัญญาณซื้อสนับสนุนใน RSI  คาดว่าราคาหุ้นมีโอกาสดีดกลับไปยัง 2.40 บาทได้ไม่ยาก แนะนำซื้อเก็งกำไร
 
PE ราคาปิด 1.24 บาท
แนวรับ 1.22 บาท           แนวต้าน 1.30, 1.50 บาท
แนว cut loss หากใกล้จะหลุด 1.20 บาท
กราฟ PE อยู่ในระหว่างการดีดตัวขึ้นเป็นสัปดาห์ที่ 2 หลังจากขึ้นแรงเมื่อสัปดาห์ก่อน  โดยจะต้องผ่าน 1.28  บาท ให้ได้จะเกิด follow buy ตามมาและพุ่งขึ้นในสัปดาห์หน้าเป็นครั้งที่ 3 ดังนั้นสัปดาห์นี้หากปิดสูง จะยืนยันการขึ้นต่อ แต่หากต่ำกว่า 1.20 บาทจะทำให้การขึ้นยุติ  แนะนำซื้อเก็งกำไรและวางจุด cut loss ไว้อย่างมีวินัย
 
เด็กแนว
PCA  หุ้นที่ได้อานิสงส์จาก 4G และโครงการดิจิตอลอิโคโนมี่ รวมทั้งการวางระบบสายไว้ใต้ดินนั้นกระแสมันยังไม่จบง่าย ไล่ราคากันเป็นตัวๆ  ซึ่งยังจัดว่า Momentum ยังไปได้เพราะแต่ละตัวนั้นราคาลงมานาน  อีกทั้งพอมีข่าวใหม่มาก็เหมือนได้ของเล่นใหม่ และมูลค่างานก็ต่อเนื่องระดับ 1.4 แสนล้านบาทจะทำให้ผู้ที่มีศักยภาพในการวางระบบได้งานกันทั่วถึง อย่าง PCA ก็มีความถนัดในเรื่องนี้เช่นกัน และดูเหมือนจะเป็นผู้ประกอบการที่สามารถรับงานได้หลากหลาย ทั้งออกแบบ วางระบบ ขายอุปกรณ์ ครบถ้วนในบริษัทเดียว ครึ่งปีหลังคาดแนวโน้มรายได้กระโดดกว่าครึ่งแรก  มีงานในมือ 400 ล้านบาท ทั้งวางระบบโครงขายดาวเทียม วางระบบ 3G และ 4G รวมทั้งงานอื่นๆ ที่ต้องส่งมอบ ยังไม่นับงานประมูลที่จะได้ใหม่ๆ ส่วนราคาประเมินในปีนี้ดีกว่าปีที่ผ่านมาและจะดีขึ้นไปอีกในปีหน้า โดยหากประเมิน PE 20 เท่าจะได้เป้าเบาๆ  ที่ 6 บาทถือว่ายังไม่มากนัก ในอดีตเล่นกันแรงกว่านี้ไปเกิน 8 บาทซะด้วยซ้ำ
ด้านกราฟจะเห็นว่าราคาหุ้นนั้น bottom สุดๆ  ควมเสี่ยงในการปรับตัวลงจากนี้ถือว่าต่ำมาก ขณะที่ MACD มี Divergence รองรับอยู่แล้วจะทำให้ราคาหุ้นค่อยๆ ฟื้นตัวหรือกระชากแรงก็สุดแท้แต่ โดยแท่งเทียนเกิดรูปชายธง  แสดงว่ากำลังจะไปข้างหน้าแล้วนั่นเอง